Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
2 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวกซีดเซียว 0.25 จุด (0.02%) ปิดภาคเช้าที่ 1,345.40 จุด โดยมีมูลค่าการซื้อขาย 9,665.26 ล้านบาท 
– Most Positive Impact: CPALL (+0.71 จุด) U (+0.59 จุด) AOT (+0.30 จุด)
– Most Negative Impact: ADVANC (-0.94 จุด) PTTGC (-0.47 จุด) CPN (-0.35 จุด)
จุดสังเกต: ดัชนีเคลื่อนไหวในกรอบแคบมาก มูลค่าการซื้อขายเบาบางเพียง 9.66  พันล้านบาท น้อยที่สุดในรอบ 1 ปี 7 เดือน กลุ่มขนาดกลางส่วนใหญ่จะเป็นตัวนำตลาดเช่น ค้าปลีก ขนส่ง ที่น่าสนใจคือ Big Cap อย่างธนาคารฯ เริ่มมีสัญญาณการฟื้นตัว ฉะนั้นแม้ช่วงบ่ายตลาดอาจถูกดึงด้วยสื่สารและพลังงาน แต่เชื่อว่าดัชนีจะลงไม่มากเท่าไหร่นัก เนื่องจากน่าจะมีแรงหนุนจาก ธนาคารฯ และกลุ่มกลางถึงเล้กคอยประคอง 
 
แนวโน้มตลาดบ่าย   
“แกว่งซึมเชิงลบ แต่ไม่น่าลงต่ำกว่า 1,339 จุด” เป็นอีกวันที่ตลาดเน้นซึมเซื่อง ตลาดแกว่งตัวในกรอบแคบมาก แถมยังเทรดกันด้วยมูลค่าการซื้อขายที่เบาบางมาก เหลือเพียง 9.66 พันล้านบาท น้อยที่สุดในรอบ 1 ปีกับอีก 7 เดือน (เมื่อ 31 มี.ค.2558 มีมูลค่าการซื้อขายเพียง 9.17 พันล้านบาท เท่านั้น) โดยดัชนีขึ้นติดแนวกรอบบนที่ฝ่ายวิจัยกำหนดไว้เกือบพอดีที่ 1,351 จุด ก่อนจะแกว่งซึมเชิงลบตามจังหวะในกรอบ 1,343 – 1,351 จุด มองการเคลื่อนไหวของ SET Index เป็นสภาวะที่เรียกได้ว่าขาด New Money หรือขาดกำลังซื้อใหม่ๆ ซึ่งเป็นผลต่อเนื่องมาจากกระแสเงินทุนไหลออกในช่วงก่อนหน้า โดยปัจจุบันกระแสดังกล่าวยังอยู่ในช่วงพักตัว และอาจเกิดการไหลออกอีกครั้ง ทั้งนี้มองภาคบ่าย ในช่วงต้นอาจมีการฟื้นตัวขึ้นเล็กน้อย แต่อาจไม่เกิน 1,349 จุด สิ่งที่ต้องระวังก็คือช่วงปลายตลาดดัชนีอาจแกว่งลงอีกครั้ง แต่คาดว่าจะไม่ต่ำกว่า 1,339 จุด  
 
ประเด็นจับตา/ติดตาม
(-) ตัวเลขการจ้างงานนอกภาคเกษตร ตลาดมองไว้ที่เพิ่มขึ้น 2 แสนตำแหน่ง และอัตราการว่างงานของสหรัฐ ตลาดคาดไว้ที่ 5.1% ฝ่ายวิจัยประเมินว่ามีโอกาสที่จะประกาศออมามากกว่าที่ตลาดคาดหมาย เนื่องจากสถิติในอดีตหากตัวเลขการจ้างภาคเอกชนออกมาดีกว่าคาด การจ้างงานนอกภาคเกษตรก็มักจะออกมามากกว่าคาดด้วยทุกครั้ง 
– หุ้นแนะนำ: เลือกหุ้นที่ได้ประโยชน์จากการอ่อนค่าของเงินบาท โดยเลือก SVI และเก็งหุ้นผลประกอบการ 3Q58 โดดเด่น BH
– หุ้นเก็งกำไรบ่าย : SGP เพื่อรอทำกำไรที่ 12.00 บาท ตัดขาดทุนที่ 10.80 บาท  
 
Investment Theme  
– 1. ผลประกอบการ 3Q58 เด่น BH  
– 2. หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS  
– 3. หุ้นได้ประโยชน์จากเงินบาทอ่อนค่า SVI VNG และ
– 4.หุ้น 2H2015 Earning Growth MINT CENTEL CPN AOT